Uutisissa: kerjäläisestä lainsäätäjäksi.
Mies pakeni raakaa valtakoneistoa vapauteen.
Nyt hän on Pohjois-Korean ykköskohde.
Ja: Mies, jonka toiveena on viedä puhdasta vettä ympäri maailman.
Hän esittelee teknologiaa, joka on auttanut satojatuhansia ihmisiä.
Ja: USA:n merivoimat lisää sotilaspappien määrää -
ensi kertaa vuosikymmeniin. Mikä selittää hengellisyyden tarvetta?
KRISTILLISEN MAAILMAN UUTISET
Hei ja tervetuloa uutisten pariin.
Noin 34 000 pohjoiskorealaista on paennut henkensä edestä -
vankeudesta vapauteen Etelä-Koreaan.
Kuten Chris Mitchell raportoi Soulista, -
yhdestä loikkarista on tullut Pohjois-Korean ykköskohde.
Takanani on Etelä-Korean parlamentti.
Yksi lainsäätäjä on kulkenut ihmeellisen matkan -
kerjäläisestä Pohjois-Koreassa Etelä-Korean parlamentin jäseneksi.
CBN News tapasi Ji Seong-Hon, jolla on nyt kunnianhimoinen tavoite.
Toiveeni kansalliskokouksen jäsenenä on, -
että Pohjois-Korean valtakoneisto kaatuu, -
jotta ihmiset voivat vapautua ja uskoa Jumalaan.
Tälle asialle omistaudun.
Seong-Ho näytti maalauksen kerjäläislapsesta, kotjebistä.
Hän itse selvisi nälänhädästä, joka tappoi miljoonia.
Hän menetti käden ja jalan onnettomuudessa 14-vuotiaana -
ja pakeni vapauteen 24-vuotiaana.
Pakenin ilman jalkaa ja vasenta kättä.
Ylitin Tumenjoen välttääkseni Pohjois-Korean sotilaat.
Kuljin 6 000 kilometriä Kiinaan, Laosiin, Myanmariin ja Thaimaahan -
ja sitten 10 000 kilometriä Etelä-Koreaan.
Se, että tulin vapauteen kainalosauvoilla, -
kertoi koko maailmalle, miten vahva on ihmisen tahto vapauteen.
Hän kuuli evankeliumin Kiinassa ja tuli uskoon.
Etelä-Koreaan tulo oli kuin unta.
Kaikki unelmani ja rukoukseni toteutuivat.
Esimerkiksi unelma kokonaisesta kana-ateriasta on toteutunut.
Unelmoin myös, että kävelisin taas.
Etelä-Koreassa sain uudet proteesit, joten pystyin jälleen kävelemään.
Presidentti Trump mainitsi hänet Kansakunnan tila -puheessa 2018.
Korkean profiilin takia Seong-Hosta tuli Pohjois-Korean ykköskohde.
Hänen mukaansa Kiinaa tulisi painostaa, -
ettei se karkottaisi loikkareita Pohjois-Koreaan kuolemaan -
tai elinkautiseen vankeuteen.
Pohjois-Korea kohtelee poliittisia vankeja eläiminä.
Kaikki Pohjois-Koreassa tietävät sen.
Nyt Seong-Ho puolustaa ihmisoikeuksia -
ja 34 000:ta loikkaria Etelä-Koreassa.
Hän ihailee Martin Luther Kingiä.
Nyt tämä entinen kerjäläinen tapaa maailman johtajia.
Pohjoiskorealaisilla on oikeus elää vapaudessa.
Vapaassa demokratiassa elävillä on vastuu pelastaa ne, -
jotka on vangittu ja tekevät kuolemaa, -
ja varmistaa, että nälkää näkevät saavat elää ja nauttia vapaudesta.
Nykytilanteesta huolimatta Seong-Ho uskoo maiden yhdistymiseen.
En pidä sitä mahdottomuutena. Pohjois-Korea on diktatuuri.
Yksikään diktatuuri ei ole ollut ikuinen.
Lisäksi politiikassa pitää ajatella kauaskantoisesti, -
jotta demokratia ja evankeliumi tavoittavat pohjoiskorealaiset -
ja maat yhdistyvät ja integroituvat.
Seong-Ho pyytää kristittyjä rukoilemaan.
Evankeliumin pääsy Pohjois-Koreaan ja maan järjestelmän romahdus -
eivät riipu ponnistuksistamme vaan Jumalasta.
Rukoilkaa kanssamme, jotta meistä voisi tulla yksi vapaa demokratia.
Chris Mitchell, Soul, Etelä-Korea.
Olipa innoittava juttu. - Aamen.
Washingtonissa paneudutaan tällä viikolla uskonvainojen torjumiseen.
Uskonnonvapauskonferenssi kokoaa liittolaisia yli puoluerajojen -
puolustamaan oikeutta vapaaseen uskonnonharjoitukseen.
Uskoviin kohdistuva väkivalta on kasvanut hälyttävästi -
kymmenessä vuodessa myös paikoissa, joista sitä ei odottaisi.
Washingtonin konferenssissa aiotaan luoda vahva, odottamaton liittouma -
tuomaan esiin vainottujen ahdinkoa ja etsimään ratkaisuja.
Kokousta varjostaa Hamasin terrori-isku Israeliin lokakuussa.
Israeliin tehtyjen iskujen taustalla vaikutti syvä uskonnollinen viha, -
luihin ja ytimiin Hamasissa menevä antisemitismi.
Hyökkäys ja Gazan konflikti ovat nyt omiaan -
horjuttamaan koko maailman vakautta.
Kiinasta ja Pohjois-Koreasta Afrikkaan, Lähi-itään ja muualle -
arviolta 360 miljoonaa kristittyä joutuu kohtaamaan vainoja.
Joka päivä yli kymmenen kuolee uskonsa tähden.
Todella monet viholliset hyökkäävät meitä kohti, -
kuten Venäjä, Iran -
ja Turkki Azerbaidžanin kautta Armeniaan.
Melkein kaikissa niissä on syvä uskonnollinen ainesosa.
Uskonnonvapautta haastetaan kaikissa kulttuureissa, maissa, -
uskonnoissa ja poliittisissa järjestelmissä.
Tapauksia nousee yllättäen esiin myös demokratioissa, -
kuten Japanissa ja Suomessa.
Hallinnot ympäri maailmaa rikkovat oikeutta harjoittaa uskontoa.
Tämä tulee selvästi esiin omakohtaisista kokemuksista.
Todistan valtakoneiston harjoittamasta sorrosta -
ja edustan tuhansia, joita on kidutettu tai teloitettu Iranin vankiloissa.
Vaikka USA on kovin kahtiajakautunut, -
konferenssilla on vahva molempien puolueiden tuki.
Aktivistit ja poliitikot pohtivat yhdessä, -
miten suojella kaikkien oikeutta uskonnonvapauteen.
Ääneen pääsee hyvin progressiivisia demokraatteja -
ja konservatiivisia republikaaneja, -
samoin esimerkiksi amerikkalaisia ateisteja.
Liike on siksikin hyvin innoittava -
ja hyvä vastavoima hajaannukselle, jota esiintyy eri puolilla.
Erityisistunnoissa pyritään uskontojenvälisen dialogin kautta -
edistämään rauhaa ja laatimaan suunnitelma -
kansainväliselle yhteistyölle ja lainsäädännölle.
Tutkimme, mitä asioita voisi esittää kongressille, -
jotta syntyisi pysyväisluontoisia ratkaisuja.
Järjestäjät haluavat välttää puoluepolitiikkaa -
ja vaatia hallintoja varmistamaan osaltaan, että uskonnonvapaus -
on tärkeä ulkopoliittinen kysymys ja perusihmisoikeus.
Tara Mergener, Washington.
Kiitos: mies, jonka toivelistalla on viedä maailmaan puhdasta vettä.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Lähetysmatkalla ollut texasilaismies pyysi vettä -
ja kohtasi karun todellisuuden.
Valtaosalla ihmisistä ei ole puhdasta juomavettä.
Silloin Chris Beth kuuli Herran sanovan: "Auta heitä."
Kymmenen vuotta myöhemmin -
250 000 perheellä yli 20 maassa on puhdasta vettä.
Charlene Aaron raportoi.
Pohjoistexasilainen The Bucket Ministry -järjestö -
jakaa Jumalan rakkautta toimittamalla turvallista, puhdasta juomavettä -
esimerkiksi Pohjois-, Etelä- ja Väli- Amerikassa, Aasiassa ja Afrikassa.
Olemme toimittaneet suodattimia lähes 30 maahan.
Toimimme aktiivisesti noin 12 maassa.
Lähetysmatkalla Brasilian Amazonilla tyttären kanssa vuonna 2012 -
liikemies Chris Beth näki, mitä on olla ilman puhdasta vettä, -
kun häneltä kysyttiin, onko hänen jano.
Oletin, että nainen hakee jääkaapista vesipullon.
Hän menikin lankulle talon taakse ja kyykistyi kahden kupin kanssa.
Ne olivat eriparisia ja halkeilevia.
Hän täytti ne jokivedellä.
Näkemästään järkyttynyt Beth koki jotain, mitä hän ei osannut kuvitella.
En ikinä ollut innostunut Jumalan äänen kuulemisesta.
Kun joku sanoi Jumalan sanoneen hänelle jotain, ajattelin: "Niin just."
Minä siis kuulin kaksi sanaa.
Hän sanoi selvästi: "Auta heitä."
Heti kotiin päästyään Beth alkoi etsiä auttamiskeinoa.
Dallasilaisessa retkeilykaupassa hän näki suodattimen, -
joka toimi samalla periaatteella kuin dialyysi.
Se puhdistaa vedestä haitalliset bakteerit.
Sen voi kiinnittää sankoon tai astiaan.
Olen kaatanut astiaan järvivettä paikallisesta järvestä.
Kokeillaan tehdä puhdasta vettä. Käännetään suodatinputki alas.
Suodatetaan vettä puhtaaseen kuppiin.
Vesi valuu letkun ja suodattimen läpi.
Suodatin nappaa epäpuhtaudet ja loiset, -
kaiken, mikä sairastuttaa ihmisiä, kun he juovat pintavettä.
Tulokseksi saadaan tämä.
Kun oikea suodatin löytyi, syntyi The Bucket Ministry.
Beth palasi Brasiliaan ja auttoi yhteisöjä saamaan juomavettä.
Nyt työ kasvaa yli 20 maassa.
Kymmenen vuoden aikana olemme toimittaneet yli 250 000 suodatinta.
Olemme auttaneet siis 250 000 perhettä.
Viime vuonna jaoimme noin 35 000 suodatinta.
Tärkeimpiä kohteita on Kiberan slummi Kenian Nairobissa.
Asukkaita slummissa on noin 400 000.
Jätteistä suurin osa päätyy slummin läpi virtaavaan jokeen.
Se aiheuttaa tauteja ja kuolemia.
Darrell Larson on Sawyerin kansainvälinen johtaja.
Yhtiö valmistaa suodattimet.
Näitä samoja suodattimia käyttävät myös retkeilijät ja vaeltajat.
Varustimme suodattimen kiinnikkeellä, -
joka sopii tavalliseen ämpäriin.
Niin The Bucket Ministry sai päivänvalon.
Yhtiö lahjoittaa vuotuisesta voitostaan 90 % puhdasvesiprojekteihin.
Kun Larson kuuli, että Beth haluaa jakaa suodattimet koko Kiberalle, -
hän halusi heti mukaan.
Heillä oli kartta slummista.
Kahdeksan neliökilometriä, 400 000 ihmistä ja 95 000 taloutta.
Sawyer lahjoitti kaikki 95 000 suodatinta.
Suodattimet ovat pelastaneet henkiä.
Vedestä sairastuneiden määrä on romahtanut.
Kuulemme, että klinikoilla käy niin vähän potilaita -
aikaisempaan verrattuna, että klinikoita pitää sulkea -
ja toimintaa tiivistää.
Toiminta on avannut ovia evankeliumin jakamiselle.
Meille vesi on työkalu päästä kertomaan evankeliumia.
Meille kyse on lähetyskäskystä ja opetuslapseuttamisesta.
Päivittäin puhdistettuna suodatin kestää yli 20 vuotta.
Suodattimissa on viivakoodi, -
jolla Beth ja tiimi voivat seurata suodattimen menestymistä -
sekä perheiden ja yhteisöjen fyysistä ja hengellistä hyvinvointia.
Olen kymmenen vuoden aikana nähnyt äitejä, -
jotka eivät antaneet lapsilleen nimeä, sillä he tiesivät lasten kuolevan.
Saan nähdä heidän saavan ensikertaa puhdasta vettä -
tämän pikku laitteen avulla.
Pikku laite on muuttanut myös Bethin elämän.
Kymmenen vuotta sitten en käynyt seurakunnassa.
En ollut kummoinenkaan Jeesuksen seuraaja.
Nyt saan nähdä Hänen toimivan päivittäin.
Se on vaikuttanut minuun niin, että olen saanut uskon, -
jota tuskin olisin saanut, ellen olisi nähnyt Hänen toimivan näin.
Charlene Aaron, Houston.
Tulossa: Hengellistä valmiustasoa korotetaan asevoimissa.
Sotilaspapit ovat mukana tuomassa muutosta USA:n sotilaille.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Hei taas. Heikkeneekö Yhdysvaltojen asevoimat?
Alokkaiden määrä laskee kaikissa puolustushaaroissa.
Osa lainsäätäjistä vaatii vahvistamaan Amerikan turvallisuutta.
Mississippin senaattori Roger Wicker sanoi puheessaan Heritage-säätiössä:
"Määrärahojen vähentäminen on heikentänyt asevoimia."
Kaikki YK:ssa yli puoluerajojen sanovat: "Elämme vaarallisia aikoja."
Miten käännetään kymmenvuotinen heikkeneminen?
Minusta puolustusmenoja on lisättävä merkittävästi.
Heritage-säätiö julkaisi vuoden 2024 sotavoimaindeksin.
Yhdysvallat sai toista vuotta peräkkäin arvosanan "heikko".
Puolustusministeriö vastaa asevoimien uuteen tarpeeseen, -
"hengelliseen valmiustasoon".
Caitlin Burke tutkii pappien kasvavaa tarvetta asevoimissa.
Merivoimat lisää pappiensa määrää ensikertaa sitten kylmän sodan.
Pelkästään tänä vuonna halutaan täyttää 70 paikkaa.
Sillä saisi yhden papin joka hävittäjään.
Monia käytösongelmia ja stressioireita esiintyy vähemmän -
laivoilla ja yksiköissä, joissa on pappeja.
Kontra-amiraali Gregory Todd on merivoimien pääpappi.
Työkenttään kuuluvat myös merijalkaväki ja rannikkovartiosto.
Hän on työskennellyt kaikissa kolmessa -
ja palvellut 9/11-iskujen kohteessa, Irakissa ja Afganistanissa.
Hassua sotilaspappina olemisessa on se, -
että tyydyttävimmät hetket koetaan haastavimpina aikoina, -
sillä pappi on tilanteessa tuomassa sinne Jumalaa.
Kasvien mielenterveysongelmien uhatessa sotilaita -
papit voivat olla keihäänkärki.
Olemme usein ensimmäisiä, keneen otetaan yhteyttä.
Osa ongelmista liittyy tavallisiin elämän stressitilanteisiin.
Teemme yhteistyötä mielenterveysalan ammattilaisten kanssa silloin, -
kun kyse on jostain vakavammasta.
Columbian yliopiston, Duken ja Harvardin tutkimuksen mukaan -
hengellisyyttä harjoittavat tekevät 50―80 % vähemmän itsemurhia -
ja kärsivät 60 % vähemmän masennuksesta.
Pappien lisääminen on osa pyrkimystä parempaan hoitoon, sanoo Todd.
Hän kutsuu sitä hengelliseksi valmiustasoksi.
Hän vastaa virkojen täyttämisestä ja luottaa siinä uuteen sukupolveen.
Kapteeniluutnantti Saul Burleson sanoo, -
että Jumala laittoi työn hänen sydämelleen.
Kun katsoin miehiä ja naisia univormussa, -
näin ihmisiä, jotka omistautuivat jollekin itseään suuremmalle.
He palvelivat perustuslakia -
ja puolustivat luovuttamattomia oikeuksiamme.
Burleson palvelee pappina USS Makin Island -aluksella.
Merimiehet ovat samanikäisiä kuin opiskelijat, joita hän palveli ennen, -
tehtävät ovat erilaiset.
Olemme merimiesten, merijalkaväen ja rannikkovartijoiden mukana.
Palvelemme heitä siellä, missä he ovatkin, -
laivalla Atlantilla tai Tyynellä valtamerellä -
tai merijalkaväen mukana aavikolla tai arktisella alueella.
Vitsailen: "Tehtäväni on kulkea mukana, kun teette työtänne."
Todellisuudessa tehtävämme on viettää aikaa ja jutustella, -
mennä varikolle ja olla läsnä.
Tässä elämänmakuisessa yhteydessä alkaa muutos.
Joku haluaa jutella: "Hei, onko sinulla hetki?" Vastaus on aina "kyllä".
Everstiluutnantti Brandon Moore on maavoimien pappi.
Hän siirtyi vuosien jälkeen sotilaspappikoulun rekrytoijaksi.
Pappeja on eniten maavoimissa.
Määrää ei yritetä lisätä vaan ylläpitää, Moore sanoo.
Haluamme parhaiten soveltuvat.
Tavoitteemme on 300 uutta oppilasta vuosittain, -
mutta kun miettii pääsyvaatimuksia, päteviä on vaikea löytää riittävästi.
Sotilaspappien on täytettävät samat armeijan ikä- ja kuntovaatimukset.
Lisäksi tarvitaan alempi korkeakoulututkinto, -
maisterin tutkinto uskonnon alalta ja ammatillista työkokemusta.
Sotilaat luopuvat paljosta. Heidän ei pitäisi joutua luopumaan uskosta.
Haluamme parhaat papit eri tunnustuskunnista.
Vänrikki Michael Englesgjerd on maavoimien pappikoulun kokelas.
Hän koki työhön kutsua palveluksensa jälkeen.
Hän oppii tuntemaan rinnallaan palvelevat miehet ja naiset eri valossa.
Rooli on tosi erilainen.
Opiskellessa paikka on sama mutta tehtävä on ihan erilainen.
Voin ammentaa kokemuksestani -
ja samalla opettelen, mitä on olla sotilaspappi.
30-vuotisen uran jälkeen Todd pitää sotilaiden palvelemista -
kunniaksi ja etuoikeudeksi.
Sanoin: "Hyvä on, Herra. Teen tätä neljä vuotta. Yksi komennus."
Se oli yli 30 vuotta sitten.
Tämä lauma menee ihon alle.
Sitten rukous muuttui muotoon: -
"Teen tätä niin kauan kuin annat, koska pidän tästä.
En osaa päättää, milloin lopettaa. Sinun on kerrottava se."
Olen täällä niin kauan, kun merivoimat passittaa minut kotiin ikäloppuna.
Merivoimat pyytää 70:tä pappia lisää.
Todd odottaa sitä suurempaakin kasvua.
Jalkaväki ja rannikkovartiosto seuraavat perässä.
Caitlin Burke, Washington.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
CBN-uutissovellus. Kaikki uutiset samasta paikasta.
Uutishälytyksiä. Katso CBN-uutiskanavaa.
CBN News. Koska totuudella on väliä.
Hanki sovellus tänään.
Lopuksi hyviä uutisia herätysrintamalta.
Vuonna 2023 alkanut liikehdintä jatkuu tänä vuonna.
Evankelista Matt Brown Think Eternity -järjestöstä -
kirjoitti viestipalvelu X:ssä, että uudenvuoden tapahtumiin -
osallistui yli 100 000 ihmistä, joista 50 000 konferenssiin Atlantassa.
Mukaan ei ole laskettu miljoonia, jotka ottivat uutta vuotta vastaan kirkoissa -
tai osallistuivat vuoden alussa järjestettäviin paastoihin.
Olen menossa Asburyn yliopistoon, jossa oli vuosi sitten herätys.
Käymme kysymässä, miten nyt menee.
Tässä kaikki tältä viikolta.
Jumalan siunausta! Hyvää viikonloppua!